text: [{"text_idx": "#000004", "text": "I\u0301 st\u00f8\u00f0um var l\u00f8tan gandakend, men alla ti\u0301\u00f0ina hugnalig og v\u00f8kur, ta\u0301 kirkura\u0301\u00f0i\u00f0 i\u0301 Kvi\u0301vi\u0301k og prestur Theodor Eli Dam Olsen bjo\u0301\u00f0a\u00f0u til Leonard Cohen kv\u00f8ld i\u0301 Kvi\u0301vi\u0301kar kirkju nu\u0301 fri\u0301ggjakv\u00f8ldi\u00f0."}, {"text_idx": "#000005", "text": "Vit komu i\u0301 kirkjuna n\u00e6stan ha\u0301lvan annan ti\u0301ma a\u0301\u00f0renn konsertina, ti\u0301 vit vildu tryggja okkum pla\u0301ss til hesa forkunnugu mentanaruppliving. Ta\u00f0 vi\u0301sti seg at vera eitt gott hugskot, ti\u0301 ta\u0301 konsertin byrja\u00f0i kl. 20.30 var kirkjan a\u0301 tremur vi\u00f0 fo\u0301lki. Hv\u00f8rt pla\u0301ss var tiki\u00f0, og ho\u0301ast sto\u0301lar sto\u0301\u00f0u framvi\u00f0 \u00f8llum bonkunum og forkirkja og loft vo\u0301ru a\u0301 tremur, so kundi Heini Holm fra\u0301 kirkjura\u0301\u00f0num bo\u00f0a\u00f0 fra\u0301, at eini 100 fo\u0301lk vo\u0301r\u00f0u vend i\u0301 hur\u00f0ini. Hesi og onnur hava m\u00f8guleika at uppliva konsertina, ta\u0301 hon ver\u00f0ur endurtikin i\u0301 kv\u00f8ld."}, {"text_idx": "#000006", "text": "Heini Holm leg\u00f0i sja\u0301lvur fyri vi\u00f0 at bi\u00f0ja inngongub\u00f8n, og henda b\u00f8n leg\u00f0i st\u00f8\u00f0i\u00f0 fyri kv\u00f8ldi\u00f0. Eg veit meg ikki hava hoyrt eina betri inngangsb\u00f8n, so n\u00e6rverandi og vi\u00f0komandi borna fram, at man kendi seg veruliga v\u00e6lkomnan i\u0301 kirkju. Ta\u00f0 sama kann sigast um u\u0301tgongub\u00f8nina hja\u0301 Heina, i\u00f0 savna\u00f0i tiltaki\u00f0 upp, og a\u0301 ein hugnaliga ha\u0301tt sendi okkum heim uppfylt av to\u0301nleiki og eisini andaliga ri\u0301kari."}, {"text_idx": "#000007", "text": "Millum inngongub\u00f8n og u\u0301tgongub\u00f8n var kv\u00f8ldi\u00f0 bygt upp vi\u00f0 to\u0301nleiki og huglei\u00f0ingum, bo\u0301lkurin leg\u00f0i fyri vi\u00f0 fra\u0301li\u0301ka Suzanne, og The Story of Isac, a\u0301\u00f0renn Theodor Eli hugleiddi um tekstirnar hja\u0301 Cohen, andaligheitina i\u0301 tekstunum og innihaldi\u00f0. Framl\u00f8gan var hugtakandi, vitug, men eisini stuttlig. Theodor er ein framu\u0301r forteljari og vitugur ma\u00f0ur, og hann vi\u0301sti sto\u0301rt innlit i\u0301 tekstheimin hja\u0301 Cohen."}, {"text_idx": "#000009", "text": "Hv\u00f8rki Hanus, Edvard ella Kim hava r\u00f8ddir, i\u00f0 minna um Cohen, so teirra u\u0301tleggingar av songunum blivu teirra egnu, og solei\u00f0is skal ta\u00f0 eisini vera. Allar framf\u00f8rslurnar vo\u0301ru to\u0301 inniligar. Hanus er tann av hesum, i\u00f0 hevur sterkast karakter i\u0301 r\u00f8ddini, og ti\u0301 var ta\u00f0 eisini hann, i\u00f0 sang flest sangir, og av mannfo\u0301lkar\u00f8ddunum eisini tann, i\u00f0 ho\u0301ska\u00f0i best til hendan to\u0301nleikin, i\u00f0 vanliga ver\u00f0ur sungin av sera markantu r\u00f8ddini hja\u0301 Cohen."}, {"text_idx": "#000011", "text": "Hetta merkti, at ikki ein sangur var av kanska trimum teimum sterkastu og no\u0301gv best da\u0301mdu u\u0301tga\u0301vunum hja\u0301 Cohen, I\u2019m your man, The Future og Ten New Songs. Hetta er uttan iva eitt tilvita val, men hvussu skilagott vali\u00f0 var, loyvi eg m\u00e6r at ivast i\u0301. Hesar tri\u0301ggjar u\u0301tga\u0301vur eru a\u0301 tremur vi\u00f0 sangum, har samsp\u00e6li\u00f0 millum r\u00f8ddina hja\u0301 Cohen og ko\u0301rkvinnurnar er berandi. Me\u00f0an ta\u00f0 sama ikki kann sigast, um fleiri av songunum, i\u00f0 tey valdu at sp\u00e6la. Ta\u0301 ju\u0301st ko\u0301rkvinnurnar vo\u0301ru sterkasta petti\u00f0 i\u0301 hesum putlisp\u00e6linum, var ta\u00f0 eitt sindur harmiligt."}, {"text_idx": "#000013", "text": "Ti\u0301li\u0301kar kirkjukonsertir eru framu\u0301rskarandi, ti\u0301 t\u00e6r eru vi\u00f0 til at geva kirkjunum relevanst i\u0301 einum heimi, har andaligheitin ofta ver\u00f0ur sett afturum okkara materiella trummirum. Sto\u0301rt ro\u0301s til prestar og kirkjura\u0301\u00f0 i\u0301 Nor\u00f0urstreymoy, i\u00f0 skipa\u00f0 fyri ti\u0301li\u0301kum tilt\u00f8kum."}, {"text_idx": "#000015", "text": "Hesir sangir vo\u0301r\u00f0u sp\u00e6ldir a\u0301 konsertini:"}, {"text_idx": "#000023", "text": "Perso\u0301nliga hev\u00f0i eg fyritrekt, at Hanus hev\u00f0i havt si\u0301n fantastiska bo\u0301lk vi\u00f0. Ti\u0301 ta\u00f0 kemst ikki uttanum, at b\u00e6\u00f0i eg og hini, sum hava vitja\u00f0 Va\u0301gsb\u00f8 seinastu a\u0301rini hava hoyrt Hanus og hansara kassagittar i\u0301 somu umst\u00f8\u00f0um naka\u00f0 ofta. Her kundi bo\u0301lkurin givi\u00f0 okkurt ny\u0301tt til ljo\u0301\u00f0myndina. Ti\u0301 vit sum hava uppliva Hanus vi\u00f0 bo\u0301lki, vita, at hann vi\u00f0 bo\u0301lkinum ljo\u0301\u00f0ar feskur. Hanus er eitt fenomenom, men ikki eitt fenomen, i\u00f0 best ver\u00f0ur noti\u00f0 a\u0301 so sto\u0301rum palli i\u0301 \u00f8llum f\u00f8rum ikki einsamallur."}, {"text_idx": "#000027", "text": "Eg havi hug, at siga, at hendan fl\u00f8gan er uppaftur betur enn Gaman og A\u0301lvara, Lutvi\u0301s ti\u0301 Hanus syngur somiki\u00f0 v\u00e6l, men eisini ti\u0301 framlei\u00f0slan er so \u00f8giliga go\u0301\u00f0."}, {"text_idx": "#000028", "text": "V\u00e6l sp\u00e6ld, v\u00e6l arrangera, v\u00e6l upptikin og v\u00e6l ljo\u0301\u00f0blanda og alt fullkomiliga tru\u0301fast mo\u0301ti Hanusi, solei\u00f0is sum vit kenna hann, ta\u0301 hann er best."}, {"text_idx": "#000029", "text": "Eg bleiv so gla\u00f0ur, ta\u0301 eg sa\u0301, at H\u00f8rpusp\u00e6larin var tittullagi\u00f0 a\u0301 hesari fl\u00f8guni. Tann yrkingin er i\u0301 mi\u0301nari metan sja\u0301lvt h\u00f8vu\u00f0sverki\u00f0 i\u0301 skaldskapinum hja\u0301 Poul F, so hvat er meira ho\u0301skandi a\u0301 einari fl\u00f8gu, i\u00f0 v\u00e6l kann gerast h\u00f8vu\u00f0sverki\u00f0 i\u0301 to\u0301nleikinum hja\u0301 Hanusi."}, {"text_idx": "#000043", "text": "Sp\u00e6l brot: 1. Vers + ko\u0301r"}, {"text_idx": "#000046", "text": "Nokkso alternativ version, her bry\u0301tur ta\u00f0 eitt sindur fra\u0301 Hanusi, og bli\u0301vur eitt sindur veitslukent, eitt sindur Budam og Teitur, ella sirkus yvir ti\u0301. Men ta\u00f0 gevur fl\u00f8guni eina a\u00f0ra dimension. Hetta eru nokk millum tey kendastu or\u00f0ini hja\u0301 Poul F., so ta\u00f0 ger einki um to\u0301nleikurin f\u00e6r st\u00f8rri pla\u0301ss her, og ta\u00f0 ger einki um Hanus mumlar eitt sindur, ti\u0301 vit vita hvat hann syngur."}, {"text_idx": "#000048", "text": "To\u0301nleikurin er eisini o\u0301tru\u0301ligur her. Aftur her ver\u00f0ur tann ney\u00f0uga vir\u00f0ingin givin til or\u00f0ini, undirsp\u00e6li\u00f0 er minimalistiskt, men eisini varierandi til r\u00f8ddina hja\u0301 Hanusi og innihaldi\u00f0 i\u0301 lagnum, ta\u00f0 saman vi\u00f0 a\u0301hugaverdu s\u00f8guni, i\u00f0 teksturin sigur, ger hetta ordiliga langa lag a\u0301hugavert."}, {"text_idx": "#000049", "text": "Eg tosa\u00f0i vi\u00f0 framlei\u00f0arar Mikael Blak um hetta lagi\u00f0, ti\u0301 ta\u00f0 er so v\u00e6l eydna\u00f0, at ta\u00f0 skar\u00f0ar framu\u0301r. Hann seg\u00f0i, at teir h\u00f8vdu havt torf\u00f8rt vi\u00f0 at fa\u0301a lagi\u00f0 at rigga ordiligt, og noyddust at sp\u00e6la ta\u00f0 inn live u\u0301r enda i\u0301 annan, og ta\u00f0 er ikki bara bara, ti\u0301 har eru 11 vers, og lagi\u00f0 er 8 1\u20442 minutt, so ta\u00f0 krevur si\u0301nar to\u0301nleikarar, at gera ta\u00f0 somiki\u00f0 gott."}, {"text_idx": "#000052", "text": "Einsamallur a\u0301 Sto\u0301ra Palli sto\u0301\u00f0 Hanus og gittarin hja\u0301 honum, og ali\u0301kav\u00e6l hev\u00f0i hann v\u00e6l fatur i\u0301 mannamu\u0301gvuni, i\u00f0 alsamt vaks frammanfyri pallin."}, {"text_idx": "#000053", "text": "Vit fingu \u00f8ll tey vanligu l\u00f8gini hja\u0301 Hanusi til yrkingar hja\u0301 Poul F., Hans Jacob Glerfoss, Steinto\u0301r Rasmussen, Tonglatummas og Jacob Sande, umframt eitt einkult Leonard Cohen lag, og tey sum h\u00f8vdu v\u00e6nta\u00f0 ein ny\u0301ggjan Hanus, i\u00f0 var i\u0301 tra\u0301 vi\u00f0 alternativa ljo\u0301\u00f0i\u00f0 a\u0301 ny\u0301u\u0301tgivnu EP\u2019ini, ella ein Hanus vi\u00f0 ny\u0301ggjum Poul F. l\u00f8gum og v\u00e6lsp\u00e6landi bo\u0301lki, sum vit upplivdu hann a\u0301 konsertum i\u0301 va\u0301r, ma\u0301ttu bara geva seg yvir."}, {"text_idx": "#000054", "text": "Ti\u0301 Hanus er n\u00e6stan alti\u0301\u00f0 tann sami, um hann sp\u00e6lir fyri n\u00f8krum fa\u0301um tandrum i\u0301 eini kaffistovi ella fyri no\u0301gvum tu\u0301sund fo\u0301lkum a\u0301 Va\u0301gsb\u00f8i, og man ta\u00f0 ikki vera ein av ors\u00f8kunum til, at vit \u00f8ll elska Hanus."}, {"text_idx": "#000056", "text": "\u201dTi\u0301\u00f0in legg ti\u0301nar veingir saman bert hesa stund\u201d, sja\u0301ldan hava or\u00f0ini hja\u0301 Poul F. Joensen, u\u0301r yrkingini \u201dA\u0301 kundi a\u0301 ti\u0301\u00f0arhavi\u201d virka\u00f0 meira ho\u0301skandi, enn ta\u0301 Hanus sang tey ho\u0301skv\u00f8ldi\u00f0."}, {"text_idx": "#000057", "text": "Donsku to\u0301nleikar\u00e6ttindafelagsskapirnir Koda og Gramex h\u00f8vdu bo\u00f0i\u00f0 F\u00f8roya fo\u0301lki a\u0301 fund i\u0301 Nor\u00f0urlandahu\u0301sinum vi\u00f0 ti\u0301 endama\u0301li at vi\u0301sa, hvat felagsskapirnir arbei\u00f0a vi\u00f0. Teirra virkis\u00f8ki\u00f0 er to\u0301nleikur og ju\u0301st to\u0301nleikur var ta\u00f0, i\u00f0 var a\u0301 skra\u0301nni."}, {"text_idx": "#000059", "text": "United Voices a\u0301ttu hei\u00f0urin at leggja fyri. Har var n\u00e6rum fullsett i\u0301 salinum i\u0301 Nor\u00f0urlandahu\u0301sinum, ta\u0301 ko\u0301ri\u00f0 undir lei\u00f0slu av Sigrid Rasmussen fo\u0301r a\u0301 pall. Vi\u00f0 s\u00e6r h\u00f8vdu tey ein v\u00e6lsp\u00e6landi bo\u0301lk manna\u00f0an vi\u00f0 go\u0301\u00f0um to\u0301nleikarum av ver\u00f0sliga og kristiliga to\u0301nleikapallinum. Tey l\u00f8gdu to\u0301 fyri uttan fylgisp\u00e6l vi\u00f0 einum lagi eftir abba Sigrid Rasmussen, Jens Guttesen. Sum heild var v\u00e6l sungi\u00f0, men einki u\u0301tum ta\u00f0 vanliga, og lagi\u00f0 var eisini r\u00e6ttiliga vanligt, og hetta vi\u0301sti seg at vera st\u00f8rsti trupulleikin hja\u0301 United Voices, her vo\u0301r\u00f0u eingi mark flutt. Ko\u0301ri\u00f0 syngur v\u00e6l. Hetta eru nakrar av fremstu r\u00f8ddunum a\u0301 krisitiliga to\u0301nleikapallinum, men talan er ikki um eitt superko\u0301r i\u0301 sti\u0301l vi\u00f0 Tarira, har tu\u0301 f\u00e6rt ga\u0301sarhold av v\u00e6lveru, hv\u00f8rja fer\u00f0 tey lata munnin upp. Ti\u0301 hev\u00f0i veri\u00f0 ynskiligt, at skra\u0301in var eitt sindur meira a\u0301hugaverd, enn hon var. Sto\u0301ra plussi\u00f0 vi\u00f0 United Voices vo\u0301ru mannligu solistarnir. Jo\u0301nsvein Heinesen royndi seg i\u0301 einum gospellagi hja\u0301 Regini Guttesen, og hesin ma\u00f0ur hevur eina fra\u0301li\u0301ka r\u00f8dd vi\u00f0 ju\u0301st ti\u0301 ney\u00f0uga kantinum fyri at ver\u00f0a ein go\u0301\u00f0ur solistur. Hann royndi eisini i\u0301 besta gospelko\u0301r stili at seta li\u0301v i\u0301 fo\u0301lk. Men tann sto\u0301ra sanggle\u00f0in, i\u00f0 vanliga stra\u0301lar u\u0301r amerikanskum ko\u0301rum innan hesa to\u0301nleikagrein, var ikki at finna her, og uttan hana virkar gospel nokkso l\u00f8gi\u00f0."}, {"text_idx": "#000061", "text": "Ringt at seta i\u0301 ba\u0301s\nN\u00e6stur a\u0301 pallin var Benjamin Petersen. Nu\u0301verandi Deja Vu og fyrrverandi Brandur Enni og All That Rain gittarleikarin er ein framu\u0301rskarandi gittarleikari, i\u00f0 smitar vanahugsan a\u0301 bla\u0301man, ta\u0301 hann fer a\u0301 pall. Manningin vi\u00f0 Mikael Blak a\u0301 bassi, Brandi Jacobsen a\u0301 trummum, Gunnar Guttesen a\u0301 tangentum og Tro\u0301ndi Olsen a\u0301 trompet, bar bo\u00f0 um, at her fo\u0301r ivaleyst at vera talan um jass. Men to\u0301nleiklurin lat seg ikki so l\u00e6tt seta i\u0301 ba\u0301s, og gj\u00f8rdist st\u00f8rsta upplivingin fyri meg eitt lag, sum nokk best kann ly\u0301sast sum popputur tung ma\u0301lmur. Instrumentali to\u0301nleikurin rigga\u00f0i v\u00e6l og gj\u00f8rdist onganti\u0301\u00f0 ke\u00f0iligur.\nAlduba\u0301ran a\u0301tti ein h\u00f8vu\u00f0sleiklut a\u0301 konsertini ho\u0301skv\u00f8ldi\u00f0, umframt framf\u00f8rslu undir egnum navni\u00f0, sp\u00e6ldi bo\u0301lkurin undir hja\u0301 Hanusi og fo\u0301r eisini a\u0301 pall vi\u00f0 Sebastian i\u0301 einum lagi."}, {"text_idx": "#000063", "text": "Eisini tyktist innlivingin at halta eitt sindur, og ho\u0301ast stykkini ikki vo\u0301ru so long, tyktist l\u00f8tan long. Hetta broyttist to\u0301 fullkomiliga, ta\u0301 Hanus trein a\u0301 pallin. Vi\u00f0 tveimum Jacob Sande tulkingum og tveimum l\u00f8gum av Boquet, vi\u0301stu Hanus og Alduba\u0301ran, hvat innligt merkir, og ta\u0301 eykalagi\u00f0: \u201cA\u0301 kundi a\u0301 ti\u0301\u00f0arhavi\u201d ljo\u0301ma\u00f0i i\u0301 salinum, var\u00f0 l\u00f8tan fullkomin, og sum Poul F. sigur i\u0301 hesi v\u00f8kru yrking, so var hetta \u201cL\u00f8tan hin signa\u00f0a ri\u0301ka\u201d, og v\u00e6l vitandi um, at lagi\u00f0 var so stutt, ynskti eg, at ti\u0301\u00f0in skuldi leggja saman si\u0301nar veingir bert hesa stund.\nEftir ein ste\u00f0g var h\u00f8vu\u00f0snavni\u00f0, navnframi danski trubadurin Sebastian a\u0301 skra\u0301nni. Hesin u\u0301rm\u00e6lingur hevur seinastu 30 a\u0301rini givi\u00f0 30 u\u0301tga\u0301vur u\u0301t, umframt at hann hevur skriva\u00f0 to\u0301nleik til eitt o\u0301tal av sjo\u0301nleikum, sangleikum, filmum og \u00f8llum m\u00f8guligum \u00f8\u00f0rum. Ta\u00f0 man ti\u0301 vera o\u0301metaliga torf\u00f8rt hja\u0301 Sebastian, at gera eina sp\u00e6liskra\u0301 uttan at skuffa onkran, i\u00f0 vil hoyra okkurt a\u0301vi\u0301st lag. Men skra\u0301in hetta kv\u00f8ldi\u00f0 var go\u0301\u00f0. Sum hann sja\u0301lvur seg\u00f0i, so var okkurt gamalt a\u0301 skra\u0301nni og okkurt ny\u0301tt. Ja, okkurt var ennta\u0301 r\u00e6ttiliga spildurny\u0301tt. Her var serliga spennandi at hoyra l\u00f8g u\u0301r einum spildurny\u0301ggjum leiki, i\u00f0 Sebastian hevur skriva\u00f0 til n\u00e6mingar a\u0301 donskum sku\u0301lum at framf\u00f8ra.\nSebastian vi\u0301sti eins og Hanus sto\u0301ra inniligheit, og vi\u00f0 si\u0301ni trilvandi r\u00f8dd seg\u00f0i hann okkum li\u0301tlar s\u00f8gur millum l\u00f8gini, og tu\u0301 kundi ikki lata\u00f0 vera vi\u00f0, at hugsa hvussu henda r\u00f8ddin, kundi megna at syngja so inniligt og r\u00f8randi. Mest r\u00f8randi l\u00f8tan var framf\u00f8rslan av \u201cDu er ikke alene\u201d, i\u00f0 hann ogna\u00f0i vinmanni si\u0301num Peter Thorup, i\u00f0 anda\u00f0ist her fyri."}, {"text_idx": "#000064", "text": "Sebastian enda\u00f0i framf\u00f8rsluna vi\u00f0 at bjo\u0301\u00f0a Alduba\u0301runi a\u0301 pallin vi\u00f0 s\u00e6r. Tey h\u00f8vdu bert vant saman eina li\u0301tla l\u00f8tu sama seinnapart, men Alduba\u0301ran vi\u0301sti, hvussu v\u00e6l tey ho\u0301ska til at arbei\u00f0a saman vi\u00f0 trubadurum. Ho\u0301ast, ta\u00f0 ikki var heilt li\u0301ka inniligt sum vi\u00f0 Hanusi, so var l\u00f8tan dy\u0301rab\u00e6r og dekan ov o\u0301dru\u0301gv."}, {"text_idx": "#000065", "text": "Hetta vikuskifti\u00f0 ver\u00f0ur Nor\u00f0urbryggjan i\u0301 Keypmannahavn karmur um annan to\u0301nleikafestivalin i\u0301 a\u0301r, ta\u0301 sangskrivarar u\u0301r u\u0301tnor\u00f0i hittast undir heitinum Ljo\u0301mandi Kuldabru\u0301gv."}, {"text_idx": "#000066", "text": "Nor\u00f0urbryggjan er i\u0301 samstarvi vi\u00f0 danska fyriskipanarfelagi\u00f0 Artiscope undir heitinum To\u0301nleikainnra\u0301s07 farin undir eina r\u00f8\u00f0 av festivalum vi\u00f0 f\u00f8royskum, gr\u00f8nlendskum, i\u0301slendskum og donskum to\u0301nleiki. Herfyri var ta\u00f0 hipp/hopp to\u0301nleikur, i\u00f0 var a\u0301 skra\u0301nni a\u0301 hipp hopp festivalinum I\u0301sslag. Fra\u0301 ho\u0301sdegnum til leygarkv\u00f8ldi\u00f0 stendur singer/songwriter greinin a\u0301 skra\u0301nni, ta\u0301 festivalurin Ljo\u0301mandi Kuldabru\u0301gv ver\u00f0ur hildin a\u0301 Bryggjuni i\u0301 Keypmannahavn."}, {"text_idx": "#000067", "text": "F\u00f8royar eru v\u00e6l umbo\u00f0a\u00f0ar vi\u00f0 n\u00f8krum av okkara fremstu listafo\u0301lkum innan hesa to\u0301nleikagrein. F\u00f8roysku luttakararnir eru, kanska best umto\u0301kti f\u00f8royski trubadururin gj\u00f8gnum ti\u0301\u00f0irnar Hanus Johansen, i\u00f0 hevur Alduba\u0301runa vi\u00f0 s\u00e6r a\u0301 pallin, superaktuelli og v\u00e6l umto\u0301kti H\u00f8gni Lisberg og ny\u0301ggja stj\u00f8rnuskoti\u00f0 Gu\u00f0ri\u00f0 Hansen."}, {"text_idx": "#000070", "text": "Donsku n\u00f8vnini a\u0301 skra\u0301nni a\u0301ttu at savna\u00f0 a\u0301sko\u00f0arar i\u0301 Keypmannahavn, talan er nevniliga um so navnframar to\u0301nleikarar sum Randi Laubek, Tobias Trier og Dennis Mejdal"}, {"text_idx": "#000071", "text": "Alt fleiri bo\u0301lkar og einstaklingar kring allan heim geva to\u0301nleik u\u0301t a\u0301 alnetinum. Ny\u0301ggjasta f\u00f8royska u\u0301tga\u0301van av hesum slagi er vi\u00f0 Hei\u00f0riki a\u0301 Heygum. Talan er um a\u0301tta kendar f\u00f8royskar sangir, tulka\u00f0ar av Hei\u00f0riki. Her er l\u00f8g sum A\u0301tjan og Saknur hja\u0301 Hanusi og Poul F., I\u0301 ti\u0301num eygum hja\u0301 Martin Joensen, I\u0301 bu\u0301ri hja\u0301 Teimum a\u0301 Kamarinum og Eitt dy\u0301pi av dy\u0301rari ti\u0301\u00f0 hja\u0301 Elin Heinesen."}, {"text_idx": "#000072", "text": "L\u00f8gini eru ny\u0301ti\u0301mansgj\u00f8rd eitt sindur, hava fingi\u00f0 ny\u0301ggjan ham. Hann syngur tey inniliga og vakurt, og talan er um sera fri\u00f0arligan to\u0301nleik. Tankarnar leita eitt sindur til Chris Isak. Hetta er ein go\u0301\u00f0ur sangari og r\u00f8ddin er berandi li\u00f0urin i\u0301 \u00f8llum l\u00f8gunum. I\u0301 millum \u00f8ll tey kendu l\u00f8gini er eisini lagi\u00f0 Vetrargestur, i\u00f0 Hei\u00f0rikur sja\u0301lvur hevur skriva\u00f0."}]